ประกาศสํานักงานคณะกรรมการกํากับหลักทรัพย์และตลาดหลักทรัพย์  
ที่ สช. 61/2563  
เรื่อง  การให้ความเห็นชอบผู้สอบบัญชีเพิ่มเติมสําหรับ  
การประกอบธุรกิจหลักทรัพย์บางประเภท  
\_\_\_\_\_\_\_\_\_\_\_\_\_\_\_\_\_\_\_\_\_\_\_

                    โดยที่มาตรา 106 วรรคหนึ่ง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 กําหนดให้บริษัทหลักทรัพย์จัดทํางบดุลและบัญชีกําไรขาดทุนตามแบบที่สํานักงานกําหนด โดยงบดุลนั้นต้องมีการตรวจสอบและแสดงความเห็นโดยผู้สอบบัญชีที่สํานักงานให้ความเห็นชอบ และข้อ 11(6) (ข) แห่งกฎกระทรวงว่าด้วยการอนุญาตการประกอบธุรกิจหลักทรัพย์ พ.ศ. 2551 ซึ่งแก้ไขเพิ่มเติมโดยกฎกระทรวงว่าด้วยการอนุญาตการประกอบธุรกิจหลักทรัพย์ (ฉบับที่ 4) พ.ศ. 2557  กําหนดให้ผู้ขอรับใบอนุญาตซึ่งเป็นบริษัทที่จัดตั้งขึ้นตามกฎหมายไทยและประกอบธุรกิจอื่นอยู่แล้วก่อนวันที่ยื่นขอรับใบอนุญาตประกอบธุรกิจหลักทรัพย์แบบ ง และการเป็นที่ปรึกษาการลงทุน ต้องมีงบการเงินประจําปีงวดการบัญชีปีล่าสุดที่ผ่านการตรวจสอบและแสดงความเห็นจากผู้สอบบัญชีที่สํานักงานให้ความเห็นชอบ  สํานักงานจึงออกประกาศกําหนดหลักเกณฑ์การให้ความเห็นชอบผู้สอบบัญชีเพิ่มเติมสําหรับการประกอบธุรกิจหลักทรัพย์บางประเภทให้ชัดเจนยิ่งขึ้นไว้ดังต่อไปนี้


ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สช. 81/2558  เรื่อง การให้ความเห็นชอบผู้สอบบัญชีเพิ่มเติมสําหรับบริษัทหลักทรัพย์บางประเภท ลงวันที่ 18 พฤศจิกายน พ.ศ. 2558


ข้อ ๒ นิติบุคคลดังต่อไปนี้ อาจแต่งตั้งผู้สอบบัญชีที่ได้รับความเห็นชอบจากสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชีในตลาดทุน หรือผู้สอบบัญชีที่ได้รับความเห็นชอบจากสํานักงานตามข้อ 3 เป็นผู้สอบบัญชีของนิติบุคคลดังกล่าวได้

                    (1)  บริษัทหลักทรัพย์ที่มีการประกอบธุรกิจหลักทรัพย์ประเภทใดประเภทหนึ่งหรือหลายประเภทเฉพาะที่กําหนดดังต่อไปนี้  
                          (ก)  การเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ที่จํากัดเฉพาะหลักทรัพย์อันเป็นหน่วยลงทุน ซึ่งไม่มีการเก็บรักษาทรัพย์สินของลูกค้าไว้ในความครอบครอง

                          (ข)  การเป็นที่ปรึกษาการลงทุน

                          (ค)  การจัดการเงินร่วมลงทุน 

                    (2)  บริษัทที่จัดตั้งขึ้นตามกฎหมายไทยซึ่งขอรับใบอนุญาตประกอบธุรกิจหลักทรัพย์ตามข้อ 11(6) แห่งกฎกระทรวงว่าด้วยการอนุญาตการประกอบธุรกิจหลักทรัพย์ พ.ศ. 2551


ข้อ ๓ ให้ถือว่าผู้สอบบัญชีรับอนุญาตตามกฎหมายว่าด้วยผู้สอบบัญชีเป็นผู้สอบบัญชีที่ได้รับความเห็นชอบจากสํานักงาน เมื่อผู้สอบบัญชีรับอนุญาตนั้นไม่มีลักษณะดังต่อไปนี้

                    (1)  เป็นบุคคลที่ถูกศาลสั่งพิทักษ์ทรัพย์ บุคคลล้มละลาย คนไร้ความสามารถหรือคนเสมือนไร้ความสามารถ

                    (2) เป็นผู้สอบบัญชีรับอนุญาตซึ่ง

(ก) อยู่ระหว่างถูกสั่งพักใช้ใบอนุญาตโดยคณะกรรมการจรรยาบรรณตามกฎหมายว่าด้วยวิชาชีพบัญชี

(ข)  เคยถูกสั่งพักใช้ใบอนุญาตโดยคณะกรรมการจรรยาบรรณตามกฎหมายว่าด้วยวิชาชีพบัญชีในช่วงสามปีก่อนวันที่นิติบุคคลตามข้อ 2 ทําการแต่งตั้งเป็นผู้สอบบัญชี หรือเคยถูกสั่งเพิกถอนใบอนุญาตโดยคณะกรรมการจรรยาบรรณตามกฎหมายว่าด้วยวิชาชีพบัญชี


ข้อ ๔ ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2563 เป็นต้นไป


ผู้มีอํานาจลงนาม - ประกาศ  ณ วันที่ 8 กันยายน พ.ศ. 2563

                    

 

 

                                                            (นางสาวรื่นวดี  สุวรรณมงคล)

                                                                        เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์